R O M Â N I A                                                                                                  PROIECT                                                                                                                                                                                                                                               
JUDEŢUL TIMIS                                                                                              

CONSILIUL LOCAL AL ORAȘULUI DETA

H O T Ă R Â R E A
privind aprobarea Studiului de Oportunitate, Contractul de Delegare, Regulamentul și Caietul de sarcini privind transportul public local în orașul Deta și sat Opatița.

Analizând temeiurile juridice, respectiv:
a) art. 129 alin. (2) lit. b) și alin. (7) lit. n) din O.U.G. nr. 57/2019 privind Codul Administrativ, cu modificările și completările ulterioare;

b) art. 8 din Legea nr. 51/2006 a serviciilor comunitare de utilități publice, cu modificările și completările ulterioare;

c) art. 16 alin. (1) din Legea nr. 92/2007 serviciilor publice de transport persoane în unitățile administrativ teritoriale, cu modificările și completările ulterioare;
Ținând cont de:
a) referatul de aprobare nr. 4409/06.05.2022 al Primarului orașului Deta, în calitatea sa de inițiator;

            b) raportul Serviciului Urbanism, amenajarea teritoriului, autorizarea executării lucrărilor și administrarea patrimoniului din cadrul Aparatului de specialitate al Primarului orașului Deta, înregistrat sub nr. 4411/06.05.2022 prin care se propune aprobarea Studiului de Oportunitate, Regulamentului, Caietul de sarcini și Contractul de delegare privind transportul public local în orașul Deta și sat Opatița.
c) avizele consultative ale Comisiei Urbanism și Comisiei Juridice ale Consiliului local,
În temeiul art. 139 și art. 196, alin. (1), litera a) din O.U.G. nr. 57/2019 privind Codul Administrativ, cu modificările și completările ulterioare;

Consiliul local al orașului Deta adoptă prezenta hotărâre:
Art. 1. Se aprobă Studiul de Oportunitate privind delegarea serviciului de transportul public local în orașul Deta și sat  Opatița, conform anexei 1 care face parte integrantă din prezenta hotărâre.
Art. 2. Se aprobă Regulamentul pentru efectuarea transportului local în orașul Deta și sat Opatița, conform anexei 2 care face parte integrantă din prezenta hotărâre.
Art. 3.  Se aproba Caietul de sarcini pentru efectuarea transportului local în orașul Deta și sat Opatița, conform anexei 3 care face parte integrantă din prezenta hotărâre.
Art. 4. Se aprobă Contractul de Delegare privind transportul public local în orașul Deta și sat  Opatița, conform anexei 4 care face parte integrantă din prezenta hotărâre.

Art. 5. Se aprobă modalitatea de gestiune a serviciului  de transport public local în orașul Deta și sat  Opatița prin gestiune delegată de tip contract de achiziție publică de servicii. 
Art. 6. Prezenta hotărâre se comunică, prin intermediul secretarului general al orașului, în termenul prevăzut de lege:
           - Instituției Prefectului - Județul Timiş;

           - Primarului orașului Deta;

           - Compartimentului Administrație publică locală, protocol;

           - Serviciului Urbanism, amenajarea teritoriului, autorizarea executării lucrărilor și administrarea patrimoniului;

           - prin publicare pe site-ul www.detatm.ro - Monitorul Oficial Local.

